text: জগদ্দল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি গ্রাম। অষ্টাদশ ও ঊনবিংশ শতাব্দীতে নির্মিত দুইটি আটচালা শিবমন্দির এই গ্রামের উল্লেখযোগ্য পুরাকীর্তি।
  
  দক্ষিণমুখী শিবমন্দির 
  ১৭৬২ খ্রিষ্টাব্দে ১২ ফুট  X ১২ ফুট ৫ ইঞ্চি মাপের ও ২৮ ফুট উচ্চতার দক্ষিণমুখী একটি আটচালা শিবমন্দির প্রতিষ্ঠিত হয়। ৬ ফুট ৫ ইঞ্চি X ৬ ফুট ৫ ইঞ্চি মাপের মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরগাত্রে পোড়ামাটির লিপি বর্তমান।
  
  উত্তরমুখী শিবমন্দির 
  ১৮২৭ খ্রিষ্টাব্দে ১২ ফুট  X ১২ ফুট ৫.৫ ইঞ্চি মাপের ও ২৮ ফুট উচ্চতার উত্তরমুখী রোয়াক ও অলিন্দবিহীন একটি আটচালা শিবমন্দির প্রতিষ্ঠিত হয়। মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরের দেওয়াল অলঙ্করণ বিহীন।
  
  তথ্যসূত্র 
  
  বিষয়শ্রেণী:দক্ষিণ চব্বিশ পরগনা জেলার প্রত্নস্থল
title: জগদ্দল